《黄燮卿王至卿胡静父瀫元茅厚之过集》
明代·胡应麟

萧萧四壁似禅关，纵饮宁辞十日閒。邂逅江湖成白社，参差河朔见青山。

垆头乍发幽人兴，庑下频开倦客颜。台殿黄金原咫尺，朝携瓢笠共飞攀。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。